Shin-chan: Na procura das bólas perdidas

é un filme de animación baseado no anime Shin-chan. No Xapón, a estrea deste filme produciuse nos cinemas o 19 de abril do 1997.

En Galicia, a película estreouse nas salas galegas o 27 de xuño do 2003 e saíu á venda en DVD o 5 de novembro do mesmo ano.

 Sinopse 
As bólas perdidas son uns obxectos cun gran poder que, reunidos, poden desatar o caos no mundo. Dúas bandas rivais - os Perendengues e os Mariolas - buscan facerse co control das bólas. Os primeiros queren invocar ao Maligno e os segundos pretenden evitar que o mal se estenda por tódolos sitios.

Unha casualidade fai que unha das bólas chegue ás mans de Shin Chan, o que provoca que a súa familia se teña que aliar cunha aprendiz de policía sen sentido da puntaría e coa banda dos Mariolas, formada por tres estrambóticos travestís. A banda dos Perendengues está formada por unhas ximnastas sen escrúoulos armadas con cintas letais de ximnasia rítmica que están comandadas por unha anciá e por un tipo moi misterioso. A fuxida levaráos a un peculiar bar de copas, a uns baños públicos e ao parque de atraccións abandonado dos Mariolas.

Alí, un grupo de samurais decrépitos defenderá o honor dos Mariolas e tentará evitar que o tipo misterioso reúna as dúas bólas, invoque ao maligno e controle o destino do planeta. Pero cando parece que o mundo está condenado, xorde alguén impredicible quen de estragar calquera proxecto... O mesmiño Shin Chan!

 Dobraxe 

 Ano de gravación: 2003

 Estudio: Sodinor, S.A. (Vigo)
 Directores e axustadores: Alfonso Valiño e Matías Brea
 Tradución: María Alonso Seisdedos
 Técnico de mesturas: Kevi Aragunde
 Elenco da dobraxe:
 Personaxe  Actor orixinal(Xapón) Actor de dobraxe(Galicia)  Shin Chan Nohara  Akiko Yajima Ana Lemos  Misae Nohara  Miki Narahashi Charo Pena  Hiroshi Nohara  Keiji Fujiwara Matías Brea  Rosa  Daisuke Gori Antón Olmos  Lima  Shinya Ootaki Antón Ja  Lavanda  Kaneto Shiozawa César Cambeiro  Raíña dos Perendengues  Keiko Yamamoto Ana Maciñeiras  Satake  Fumihiko Tashiki Carlos Reboreda  Hecson  Jun Azumi Luís Iglesia  Maho  Saeko Shimazu Beatriz García  Ione  Yuriko Yamamoto Isabel Vallejo  Himawari  Satomi Korogi Helena Amoedo  Nai de Rosa  Ako Mayama Lucía Cid  Debuxante  Yoshito Usui Manuel Pombal  Kazama  Mari Mashiba Teresa Santamaría  Nene  Tamao Hayashi Montse Davila  Boo-chan  Chie Sato Alicia Taboada  Señorita Yoshinaga  Yumi Takada Nora Abad  Señorita Matsuzaka  Michie Tomizawa Beatriz García  Director "Mafioso"  Rokuro Naya Alfonso Valiño 

 Voces adicionais:
▪ Andrés Bellas
▪ Juan Diéguez
▪ Antonio Mourelos
▪ Paco Barreiro
▪ Antón Ja

 Música 
A canción empregada na versión orixinal como tema de peche é エンディング (A canción de Himawari) interpretada por Kazuo Kaitsu. Non obstante, na versión galega, optouse por substituír este tema polo segundo peche da serie, é dicir, polo tema interpretado por Teresa Santamaría, chamado Ven comigo a esta festa.

 Notas 

 Véxase tamén 
 Outros artigos 
 Shin-chan

Categoría:Filmes de 1997
Categoría:Filmes en lingua xaponesa
Categoría:Filmes do Xapón
Categoría:Filmes dirixidos por Keiichi Hara
Categoría:Filmes de Shin-chan
Categoría:Xabarín Club
Categoría:Filmes ambientados en Tokyo
Categoría:Filmes de 1997 con versión en galego